Virallinen lehti nro C 219 , 30/07/1999 s. 0426



B4-0378/99/korj. 2 Päätöslauselma kolmansista maista tuotavista valkosipuleista Euroopan parlamentti, joka - ottaa huomioon valkosipulin kaupan pitämiseen sovellettavien laatuvaatimusten vahvistamista koskevan komission asetuksen (EY) N:o 2288/97 ((EYVL L 315, 19.11.1997, s. 3.)), - ottaa huomioon kolmansista maista tuotavaa valkosipulia koskevien tuontitodistusten soveltamisesta annetun komission asetuksen (EY) N:o 1859/93 ((EYVL L 170, 13.7.1993, s. 10.)), sellaisena kuin se on muutettuna asetuksella (EY) N:o 1662/94 ((EYVL L 176, 9.7.1994, s. 1.)), ja komission asetuksen (EY) N:o 544/97 ((EYVL L 84, 23.3.1997, s. 8.)), jossa säädetään tietyistä kolmansista maista tuotavaa valkosipulia koskevasta alkuperätodistuksesta, A. katsoo, että valkosipulintuotanto on erittäin keskittynyt tietyille alueille, joilla sillä on huomattava yhteiskunnallinen ja taloudellinen merkitys; ottaa huomioon, että yli 15 000 maatilalla harjoitetaan tätä yli 3,5 miljoonaa välitöntä miestyöpäivää synnyttävää toimintaa, B. katsoo, että vuonna 1993 vahvistetulla rajasuojajärjestelmällä ei ole onnistuttu estämään yhteisön valkosipulimarkkinoiden vakavia häiriöitä, jotka johtuvat tuonnista, joka nousee yli 20 prosenttiin yhteisön tuotannosta ja jonka hinnat ovat yli kolmanneksen yhteisön hintoja alhaisemmat, C. katsoo, että suurin osa markkinahäiriöistä johtuu kolmikantaoperaatioista (tuonnin kierrättäminen kolmannen maan kautta), joita tehdään kiinalaisiin valkosipuleihin sovellettavan vuosittaisen 12 000 tonnin kiintiön kiertämiseksi; ottaa huomioon, että suurimmassa osassa kolmikantaoperaatioihin osallistuvia maita ei ole valkosipulintuotantoa, D. katsoo, että tiettyjen jäsenvaltioiden tullikäytännöt helpottavat sitä, että kaupan pitämiseen ja kolmansien maiden kanssa käytävään kauppaan sovellettavaa säännöstöä ei noudateta; 1. Muistuttaa jäsenvaltioiden hallituksia velvollisuudesta asettaa tuontituotteiden rajanylityspaikoille riittävä henkilökunta ja aineelliset resurssit yhteisön säännöstön soveltamisen takaamiseksi; 2. Vaatii jäsenvaltiota takaamaan tulliyksiköidensä avulla tuontivalkosipulin oikean tulliluokituksen sekä toteuttamaan kasvinsuojelullisiin seikkoihin ja tuotteen alkuperään liittyviä tarkistuksia; 3. Pyytää komissiota laajentamaan edellä mainitun asetuksen (EY) N:o 544/97 soveltamisalaa vaatimalla kolmansista maista tuotavien valkosipuleiden alkuperätodistuksia; 4. Pyytää komissiota ehdottamaan kaupallisia vastatoimenpiteitä, joita sovelletaan maihin, jotka osallistuvat Kiinasta tuotavien valkosipulien kolmikantaoperaatioihin; 5. Pyytää komissiota käynnistämään menettelyn, jossa vahvistetaan 33 600 tonnin enimmäiskiintiö kolmansista maista tuotaville valkosipuleille; 6. Pyytää komissiota käynnistämään tullien hajauttamista koskevan menettelyn, jotta kokonaiskiintiön ylittäviin tuontimääriin voidaan soveltaa varoitustullia; 7. Pyytää komissiota laatimaan ehdotuksia valkosipulintuottajien tulonmenetyksiä koskevista korvauksista siihen saakka, kunnes kokonaiskiintiö ja tullien hajauttaminen tulevat voimaan; 8. Kehottaa puhemiestään välittämään tämän päätöslauselman komissiolle, neuvostolle, jäsenvaltioiden hallituksille ja Maailman kauppajärjestölle.